বাংলাদেশ ব্যাংকের নির্দেশনা অনুযায়ী বাংলাদেশে কার্যরত রাষ্ট্রায়ত্ত, বিশেষ ও দেশি-বিদেশি সকল ব্যাংকের মোট বিতরণ করা ঋণের ২ শতাংশ কৃষি খাতে বিতরণ করতে হবে। এ ক্ষেত্রে যে সব বাণিজ্যিক ব্যাংকের পল্লী অঞ্চলে শাখা নেই বা বিশেষ অসুবিধার কারণে নিজেরা বিতরণ করতে পারবে না, সে সব ব্যাংককে দেশের ক্ষুদ্রঋণ সংস্থা বা দেশের কৃষিপণ্য বাজারজাতকারী প্রতিষ্ঠানের মাধ্যমে কৃষকদের মাঝে তুলনামূলক কম সুদে বিতরণ করার জন্য নির্দেশ দিয়েছে বাংলাদেশ ব্যাংক। যে সব ব্যাংক নির্দেশনা মোতাবেক কৃষিঋণ বিতরণ করবে না, বা কম বিতরণ করবে তাদের সমপরিমাণ টাকা জরিমানা দিতে হবে। সে সময় জরিমানার টাকা ও বাংলাদেশ ব্যাংকে সংশ্লিষ্ট ব্যাংকের অ্যাকাউন্ট থেকে কেটে রাখার নির্দেশনা জারি করে বাংলাদেশের কেন্দ্রীয় ব্যাংক। তবে পরবর্তী বছর লক্ষ্যমাত্রার পাশাপাশি আগের বছরের অনার্জিত লক্ষ্যমাত্রার সমপরিমাণ টাকা বিতরণ করলে জরিমানার টাকা ফেরত পাবে।